
PARLAMENTUL ROMÂNIEI

CAMERA DEPUTAŢILOR
	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 5 iulie 2012          

 P L – x 712/2011               


AVIZ
asupra proiectului de Lege pentru modificarea lit. f) a alin. (1) al art. 9 din Ordonanţa de urgenţă a Guvernului nr. 196/2005  privind Fondul de mediu
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea lit. f) a alin. (1) al art. 9 din Ordonanţa de urgenţă a Guvernului nr. 196/2005 privind Fondul de mediu, trimis cu adresa nr. PL x 712 din 5 decembrie 2011 şi înregistrat cu nr. 31/1194 din 7 decembrie 2011.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat iniţiativa legislativă în şedinţa din 28 noiembrie 2011, potrivit articolului 75 alineatul (2) teza a III- a din Constituţia României, republicată.

Potrivit dispoziţiilor art.61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 5 iulie 2012.
Iniţiativa legislativă are ca obiect de reglementare modificarea lit. f) a alin. (1) al art. 9 din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, în sensul diminuării contribuţiei de 2% din veniturile realizate din vânzarea masei lemnoase şi/sau a materialelor lemnoase obţinute de către administratorul, respectiv proprietarul pădurii, cu excepţia lemnelor de foc, arborilor şi arbuştilor ornamentali, pomilor de Crăciun, răchitei şi puieţilor, la Fondul pentru mediu, cu sumele cheltuite cu administrarea ariilor naturale protejate de către administratorul, respectiv proprietarul pădurii, potrivit prevederilor contractelor de administrare.
Membrii Comisiei juridice au examinat iniţiativa legislativă supusă avizării, expunerea de motive, avizul favorabil al Consiliului Legislativ nr. 749 din 4 iulie 2011 şi punctul de vedere al Guvernului, transmis cu adresa nr. 1847, prin care nu susţine adoptarea acestei iniţiative legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei iniţiative legislative, întrucât, propunerea de modificare a contribuţiei de 2%, încalcă prevederile art. 15 alin. (1) din Legea nr. 500/2002 privind finanţele publice, cu modificările şi completările ulterioare.
În acest sens, prin micşorarea contribuţiei, fără să se prevadă şi mijloacele necesare pentru acoperirea minusului de venituri, s-ar ajunge la diminuarea drastică a veniturilor la bugetul Fondului pentru mediu şi, implicit, la neexecutarea proiectelor şi programelor contractate.
În raport de obiectul şi conţinutul reglementării, proiectul de lege face parte din categoria legilor ordinare. 
              VICEPREŞEDINTE,                        
                                      SECRETAR,

               Florin IORDACHE              



    Gabriel ANDRONACHE
Consilier, Iuliana Fuiorea

